da en en en fr de da id da sv da da da da da da nb nb nb da da en en
Danmark vært for det første nordiske mesterskab i cricket - Svanholm Cricketklub
Torsdag d. 9. juli 2009 kl. 22:24 af Henrik Pfaff
Når den første cricketbold bliver kastet nu på lørdag den 11. juli kl. 14.00 på Svanholm Park i Brøndby, er det første gang at de nordiske lande mødes i et officielt mesterskab.
Turneringen hedder Nordic Cup og spilles som et Twenty 20-stævne, hvor der spilles 20 overs til hvert hold.
Denne populære turneringsform, hvor spillet er blevet kortet ned ret dramatisk, gør at det er blevet mere seværdigt og publikums venlig. Således blev det nylig afholdte Twenty 20-VM i England bestormet af folk til de fleste kampe, som gjorde, at VM-arrangementet gav fulde huse på de engelske cricketstadions.
Det samme kommer nok til at knibe, når de 4 lande Danmark, Norge, Sverige og Finland mødes i denne nystiftede Nordic Cup.
Alle kampe afvikles på Svanholm Park, og der er gratis adgang. Dansk Cricket – Forbund håber at mange nysgerrige vil kigge forbi for at opleve denne nye spilleform.
Kampprogrammet er følgende :
Lørdag den 11. juli kl. 14.00 Danmark – Finland og Sverige – Norge
Lørdag den 11. juli kl. 17.30 Danmark – Norge og Finland – Sverige
Søndag den 12. juli kl. 10.00 Danmark – Sverige og Norge – Finland
Søndag den 12. juli kl. 13.30 Finale
Jørgen Jønsson Dansk Cricket – Forbund tlf. 36755935 Email jjespedam@post.tele.dk